16.06.2020. un 17.06.2020. ir saņemti ieinteresētā piegādātāja jautājumi par atklātu konkursu „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2020/6 (turpmāk – Iepirkums):

16.06.2020. jautājums:

Jautājums par nolikuma 3.1.2.5. punkta prasību iesniegt līgumu kopijas ar (mūsu gadījumā) LPIA dārzeņu audzētājiem - ja šo dārzeņu audzētāji ietilpst kooperatīvā, vai ir jāiesniedz iekšējie līgumi, jeb pietiek ar direktora parakstītu apliecinājumu, ka šie audzētāji ir kooperatīva biedri?

Par tiem LPIA audzētājiem kas nav mūsu kooperatīva biedri iesniegsim līguma kopijas.

**Atbilde uz ieinteresētā piegādātāja 1.jautājumu:**

Ja pretendents ir kooperatīvā sabiedrība, kas piedāvājumā ir iekļāvis produktus, kuri atbilst NPKS vai BL prasībām, vai kultūraugi, kuri atbilst LPIA prasībām, tad uz šo pretendentu arī ir attiecināmas 3.1.2.5. punktā noteiktās prasības iesniegt spēkā esoša līguma kopiju, kas apliecina pretendenta sadarbību ar šī produkta ražotāju vai audzētāju un piegādātāju (ja produktu piegādi pretendents nenodrošina tieši no ražotāja vai audzētāja) vai vienošanos par sadarbību - par līguma slēgšanu ar šī produkta ražotāju vai audzētāju un piegādātāju (ja produktu pretendents nenodrošina tieši no ražotāja vai audzētāja). Vēršam uzmanību, ka iesniegtajam dokumentam, kas apliecina sadarbību (līgums vai vienošanās) jābūt abpusēji parakstītam. Ņemot vērā minēto, pretendenta - kooperatīvās sabiedrības pārstāvēttiesīgās personas parakstīts apliecinājums, ka pretendenta piesaistītie audzētāji ir kooperatīva biedri, var tikt iesniegts kā papildus dokuments pie Iepirkuma nolikuma 3.1.2.5. punktā norādītajiem dokumentiem, ja šajos dokumentos nav atspoguļots, ka minētie audzētāji ir kooperatīva biedri.

17.06.2020. jautājums:

Lūdzam pārbaudīt vai konkursa RD IKSD 2020/6, 7.daļā, 2.iestāžu grupa, Strazdumuižas vidusskolai-attīstības centram norādīts pareizs biešu (16.prece) apjoms 6060kg (šūna J 64) ?

Skatoties pēc citu preču apjoma, drīzāk varētu būt 60 kg?

**Atbilde uz ieinteresētā piegādātāja 2.jautājumu:**

7.iepirkuma daļā “Lauku platībās audzēti dārzeņi un sakņaugi, segtās platībās audzēti dārzeņi un garšaugi, svaigi kartupeļi 2.iestāžu grupai” 15.pozīcijā “Bietes VIII – X”, norādot apjomu Rīgas Strazdumuižas vidusskolai-attīstības centram (filiāle Juglas ielā 5 k-3), ir ieviesusies tehniska rakstura kļūda (pārrakstīšanās kļūda), jo plānotais apjoms 12 mēnešiem ir 60 kg, nevis 6060 kg. Ņemot vērā minēto, lūdzam pretendentus, aizpildot Tehnisko un finanšu piedāvājumu, ņemt vērā šo tehniska rakstura kļūdu un labot šajā pozīcijā apjomu, norādot “60”, nevis “6060”.